**Likumprojekta “Grozījumi likumā “Par piesārņojumu”” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Likumprojekta “Grozījumi likumā “Par piesārņojumu”” (turpmāk – Likumprojekts) mērķis ir nodrošināt deleģējumu Ministru kabinetam noteikt Modernizācijas fonda pārvaldības principus un apstiprināt šī fonda darbības daudzgadu programmu, t.sk. nosakot no šī fonda līdzekļiem atbalstāmos investīciju virzienus. Papildus Likumprojektā tiek svītrota atsauce uz operatoru vai gaisa kuģu operatoru darījumu ar emisijas kvotām un no tiem gūto finanšu līdzekļu izmantošanas periodu.Likumprojekts stāsies spēkā pēc tā izsludināšanas Oficiālo publikāciju un tiesiskās informācijas likumā noteiktajā kārtībā.  |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Vides aizsardzības un reģionālās attīstības ministrija (turpmāk – VARAM) saskaņā ar Ministru kabineta 2011. gada 29. marta noteikumu Nr. 233 “Vides aizsardzības un reģionālās attīstības ministrijas nolikums” 4. punktu ir atbildīgā iestāde par vides, dabas aizsardzības un klimata politikas izstrādi un tostarp nodrošina līdzdalību Eiropas Savienības (turpmāk – ES) emisijas kvotu tirdzniecības (turpmāk – ETS) un koordinē saistību izpildi attiecībā uz Latvijas SEG emisiju samazināšanu un oglekļa dioksīda piesaisti likuma “Par piesārņojumu” 2. panta 8. punkta izpratnē. Likumprojekts sagatavots pēc VARAM iniciatīvas, lai likumā noteiktu Ministru kabinetam deleģējumu attiecībā uz Modernizācijas fonda darbību nacionālā līmenī. Papildus pēc 2020. gada 22. decembra grozījumiem likumā “Par piesārņojumu” ir identificēts, ka nepieciešams precizēt arī normu, kurā ir atsauce uz operatoru vai gaisa kuģu operatoru darījumu ar emisijas kvotām un no tiem gūto finanšu līdzekļu izmantošanas periodu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | ES ETS darbība ES līmenī ir noteikta ar *Eiropas Parlamenta un Padomes 2003. gada 13. oktobra direktīva 2003/87/EK, ar kuru nosaka sistēmu siltumnīcas efektu izraisošo gāzu emisijas kvotu tirdzniecībai Savienībā un groza Padomes Direktīvu 96/61/EK* (turpmāk – Direktīva 2003/87/EK).Ar *Eiropas Parlamenta un Padomes 2018. gada 19. marta Direktīvas Nr. 2018/410, ar ko groza Direktīvu Nr. 2003/87/EK, lai sekmētu emisiju izmaksefektīvu samazināšanu un investīcijas mazoglekļa risinājumos, un Lēmumu (ES) Nr. 2015/1814* (turpmāk – Direktīva 2018/410), veiktas izmaiņas, kas attiecināmas uz ES ETS 4. periodu (2021.-2030.gads), t.sk. izveidots Modernizācijas fonds.Laikposmam no 2021. līdz 2030. gadam divus procentus no kopējā Eiropas Savienības emisijas kvotu daudzuma Eiropas Investīciju banka (turpmāk – EIB) izsola, lai finansētu Modernizācijas fondu, kas ir finansēšanas mehānisms ar mērķi atbalstīt oglekļa mazietilpīgus ieguldījumus virzībā uz klimatneitralitāti. Latvijas daļa sastāda 1,44 % no kopējā Modernizācijas fonda finansējuma.Modernizācijas fonda finansējuma apmērs ir atkarīgs no emisijas kvotu cenas tirgū un veidosies pakāpeniski katru gadu EIB izsolot vienādu apjomu emisijas kvotu. Investīciju priekšlikumus EIB un speciāli Modernizācijas fondam izveidotā Investīciju komitejā var iesniegt jebkurā brīdī, taču līdzekļu izmaksas notiks divos ciklos – pirmā un otrā pusgada izmaksu ciklos, t.i. ik pēc Investīciju komitejas sanāksmes (divas reizes gadā), atbilstoši iesniegtajiem investīciju priekšlikumiem.Direktīvas 2003/87/EK 10.d panta[[1]](#footnote-1) 3. daļa noteic, ka Modernizācijas fonds darbojas saņēmēju ES dalībvalstu atbildībā. Ņemot vērā, ka spēkā esošajā Latvijas normatīvo aktu regulējumā nav atrunāts Modernizācijas fonds un turpmākā tā darbības nodrošināšana nacionālā līmenī, tas būtu jāiekļauj likumā “Par piesārņojumu” nodrošinot deleģējumu Ministru kabinetam attiecībā uz šī fonda darbības kārtības noteikšanu.Likumprojekta pirmais punkts paredz jaunas V3 nodaļas ”Modernizācijas fonds” (ar trīs pantiem) izveidi. Ierosinātais 32.12 pants nosaka Modernizācijas fonda vispārējo ietvaru, t.sk. finanšu avotus un deleģējumu Ministru kabinetam noteikt Modernizācijas fonda darbības kārtību nacionālā līmenī, tai skaitā pārvaldības principus, un apstiprināt šī fonda daudzgadu programmu Latvijā. Likumprojekta ierosinātais 32.13 pants nosaka atbalstāmo investīciju virzienus atbilstoši Direktīvas 2003/87/EK 10. d panta 1., 2. un 3. daļā noteiktajam, kā arī deleģē Ministru kabinetu izdot atklātos projektu iesniegumu konkursu nolikumus. Savukārt ierosinātais 32.14. pants paredz ikgadējos ziņošanas nosacījumus Ministru kabinetam un Eiropas Komisijai.Direktīva 2018/410 noteica jaunu emisijas kvotu derīgumu termiņu gan ES ETS 3. periodam, gan periodiem, kas sekos. Balstoties uz izmaiņām emisijas kvotu derīguma termiņos, kas tika veiktas ar Direktīvu 2018/410, emisijas kvotas, kas tika piešķirtas, sākot ar 2013. gada 1. janvāri, ir beztermiņa, un ES ETS emisijas kvotas, kas izsniegtas pēc 2021. gada 1. Janvāra, arī būs beztermiņa, iekļaujot norādi, kurā 10 gadu periodā tās ir tikušas izdotas.Pēc tam, kad tika pārņemtas Direktīvas 2018/410 normas attiecībā uz emisijas kvotu derīgumu termiņu ar 2020. gada 22. decembra grozījumiem likumā “Par piesārņojumu” tika secināts, ka būtu jāprecizē arī likuma “Par piesārņojumu” 32.3 panta (81) daļa.Ar Likumprojekta 2. punktu tiek novērsta ierobežojoša situācija iekārtu un gaisa kuģu operatoriem attiecībā uz no darījumiem ar emisijas kvotām iegūtajiem līdzekļu izmantošanas periodu, jo, piemēram, šobrīd esošajā redakcijā veidojas situācija, kad ES ETS 3. perioda kvotas var pārdot arī nākošajos ES ETS periodos, taču līdzekļi no darījumiem ar emisijas kvotām ir jāiztērē par pasākumiem 3.periodā. |
| 3. | Projekta izstrādē iesaistītās institūcijas un publiskas personas kapitālsabiedrības | VARAM  |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Sabiedrība kopumā attiecībā uz Modernizācijas fonda ieviešanu Latvijā.Latvijas ES ETS operatori, kuri veic kādu no likuma „Par piesārņojumu” 2. pielikumā minētajām darbībām un kuriem ir izsniegtas siltumnīcefekta gāzu emisijas atļaujas. |
| 2. | Tiesiskā regulējuma ietekme uz tautsaimniecību un administratīvo slogu | Vērtējot Likumprojekta īstenošanas ietekmi uz administratīvajām procedūrām un to izmaksām, nav identificēts administratīvā sloga palielinājums. |
| 3. | Administratīvo izmaksu monetārs novērtējums | Likumprojekts šo jomu neskar. |
| 4. | Atbilstības izmaksu monetārs novērtējums | Likumprojekts šo jomu neskar. |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Likumprojekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Saistītie tiesību aktu projekti | Ar Ministru kabineta 2019. gada 17. jūlija rīkojuma Nr. 381 “Par konceptuālo ziņojumu “Par bezmaksas emisijas kvotu piešķiršanu elektroenerģijas ražotājiem Eiropas Savienības emisiju tirdzniecības sistēmas 2021.-2030. gada periodā”” (turpmāk – rīkojums Nr. 381) 3. punktu tika noteikts VARAM sadarbībā ar Ekonomikas ministriju, Satiksmes ministriju un Zemkopības ministriju izstrādāt un līdz 2019. gada 17. septembrim iesniegt izskatīšanai Ministru kabineta sēdē informatīvo ziņojumu un Ministru kabineta sēdes protokollēmuma projektu par Modernizācijas fonda izveidi atbilstoši Direktīvas 2003/87/EK 10.d pantam, par tā pārvaldību Latvijā un tajā pieejamo finansējumu.Saskaņā ar Ministru kabineta 2021. gada 14. janvāra sēdes protokollēmuma Nr. 5 25§ 1. punktu par Modernizācijas fonda atbildīgo iestādi nacionālā līmenī ir noteikta VARAM, savukārt ar 3. punktu VARAM un Ekonomikas ministrijai līdz 2021. gada 1. jūlijam jāizstrādā Modernizācijas fonda daudzgadu programmas darbības noteikumus, ņemot vērā Latvijas Nacionālā enerģētikas un klimata plānā 2021.-2030. gadam noteiktos pasākumus. |
| 2. | Atbildīgā institūcija | VARAM  |
| 3. | Cita informācija | Nav |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Likumprojekta normas iezīmē Modernizācijas fonda vispārējā ietvara normas atbilstoši Direktīvas 2003/87/EK 10. d panta (iekļauts ar Direktīvas 2018/410 1.panta 16. daļu) 1., 2. un 3. daļā noteiktajam. |
| 2. | Citas starptautiskās saistības | Likumprojekts šo jomu neskar. |
| 3. | Cita informācija | Nav |

|  |
| --- |
| **1. tabulaTiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | Direktīva 2018/410 |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības nosaka stingrākas prasības nekā šīs tabulas A ailē minētās ES tiesību akta vienības.Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu.Norāda iespējamās alternatīvas (t. sk. alternatīvas, kas nenosaka tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā noteikts attiecīgajos ES tiesību aktos |
| 1. panta 16. daļā izteiktais 10.d panta 1.,2, un 3. punkts un 39.punkts | Likumprojekta 1. punkts | Pārņemts pilnībā | Projekts nenosaka stingrākas prasības  |
|  |  |  |  |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas? Kādēļ? | Likumprojekts šo jomu neskar. |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Likumprojekts šo jomu neskar. |
| Cita informācija | Nav |
| **2. tabulaAr tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.Pasākumi šo saistību izpildei** |
| Likumprojekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrības līdzdalība tiks nodrošināta saskaņā ar Ministru kabineta 2009. gada 25. augusta noteikumu Nr. 970 “Sabiedrības līdzdalības kārtība attīstības plānošanas procesā” 7.4.1 apakšpunktu, sabiedrības pārstāvjus aicinot līdzdarboties, rakstiski sniedzot viedokli par Likumprojektu tā izstrādes stadijā. Sabiedrības pārstāvji ir informēti par iespēju līdzdarboties, publicējot paziņojumu par līdzdalības procesu VARAM un Valsts kancelejas tīmekļvietnēs. |
| 2. | Sabiedrības līdzdalība projekta izstrādē | 2021. gada 25. februārī Likumprojekts publicēts VARAM tīmekļvietnē (<https://www.varam.gov.lv/lv/likumprojekts-grozijumi-likuma-par-piesarnojumu>) kā arī Valsts kancelejas tīmekļvietnē (<https://www.mk.gov.lv/lv/ministru-kabineta-diskusiju-dokumenti>) ar termiņu komentāru sniegšanai līdz 2021. gada 14. martam.  |
| 3. | Sabiedrības līdzdalības rezultāti | Komentāru sniegšanai paredzētajā laika periodā netika saņemti komentāri vai priekšlikumi. |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | VARAM |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Likumprojektā iekļautie nosacījumi var radīt ietekmi uz pārvaldes funkcijām (izstrādājot deleģētos normatīvos aktus), tomēr tas neietekmēs institucionālo sistēmu.Likumprojektā iekļauto nosacījumu izpildei nav nepieciešams veidot jaunas institūcijas, likvidēt vai reorganizēt esošās institūcijas. Likumprojektā iekļauto nosacījumu izpilde tiks veikta esošo cilvēkresursu ietvaros.Likumprojektā iekļautos pasākumu nodrošinās piešķirto valsts budžeta līdzekļu ietvaros. |
| 3. | Cita informācija | Nav |

Vides aizsardzības un

reģionālās attīstības ministrs A.T. Plešs

Zustenieks 67026489

gusts.zustenieks@varam.gov.lv

1. Iekļauts ar Direktīvas 2018/410 1.panta 16. daļu. [↑](#footnote-ref-1)